recursal/SuperWikiNEXT-32B huggingface dataset:
Det parasympatiske nervesystemet er markert med blått
**Det parasympatiske nervesystemet** er del av det autonome nervesystemet. Er den aktiv vil kroppen stort sett hvile og fordøye. Den øker aktiviteten i magen og tarmene og stimulerer utskillingen av spytt og magesaft. Det reduserer også puls og blodtrykk.

Den parasympatiske delen har sitt utspring fra hjernestammen til sacralmargen.

Forholdet til det sympatiske nervesystemet
------------------------------------------

Det sympatiske nervesystemet og det parasympatiske fungerer typisk i motsetning til hverandre. Men denne motsetningen er bedre forstått som av komplementær natur heller enn som antagonistisk. Som en analogi kan man si at det sympatiske nervesystemet er gasspedal, mens det parasympatiske er bremsen. Det sympatiske nervesystemet fungerer når det er nødvendig med hurtig respons, mens det parasympatiske fungerer når det ikke trengs umiddelbar respons. Et nyttig akronym for å oppsummere det parasympatiske nervesystem er STUFA (spytt, tårer, urin, fordøyelse og avføring).

Fysisk plassering
-----------------

Det parasympatiske nervene hører til de indre, autonome grenene av det perifere nervesystemet. Det autonome nervesystemet, som har både sympatiske deler og parasympatiske deler, regulerer kroppens indre organer via nerver til tre slags vev: glatt muskulatur, hjertemuskulatur og kjertler. Det sympatiske og parasympatiske nervesystemet arbeider sammen for å skape en synergisk stimulering som ikke bare er på og av, men som har blitt beskrevet som et kontinuum avhengig av hvor kraftig hver del forsøker å utføre sine handlinger.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** LCCN **·** BNF **·** BNF (data)
 |
***Mannen fra Snåsa*** er en dokumentarfilm fra 2016 regissert av Margreth Olin. Filmen skildrer helbrederen Joralf Gjerstad som av sine tilhengere påstås ha overnaturlige helbredende evner. Filmen hadde verdenspremiære på Tromsø Internasjonale Filmfestival i 2016.

Anmeldelser
-----------

Både *P3*s og *VG*s anmeldere gav filmen terningkast 5. Ifølge P3 filmpolitiets Birger Vestmo var filmen «konsentrert og engasjert gjennom hele spilletiden» Ifølge VGs Jon Selås var den en «interessant, belysende, morsom, rørende og berørende film»
Ingunn Økland i osloby.no gav den terningkast 3 og kritiserte filmen for å tvinge fram ønsket resultat av behandingen «Med regissør og fotograf på plass i rommet, blir pasientene også en slags realityskuespillere.»

*Aftenposten*s anmelder var lite begeistret og gav den terningkast tre. Anmelderen omtalte filmen som propaganda og mente den bar preg av at filmskaperen forsøker å overtale seerne til å tro på Snåsamannens påståtte evner.

Referanser
----------

1. ↑  «"Mannen fra Snåsa" åpner TIFF 2016». Arkivert fra originalen 7. januar 2016. Besøkt 18. januar 2016.
2. ↑  p3.no Mannen fra Snåsa - Dypt fengslende dokumentarfilm 18.01.2016
3. ↑  vg.no Filmanmeldelse: «Mannen fra Snåsa» Vakkert portrett av en godhetstyrann 18.01.2016
4. ↑  osloby.no Propaganda for Snåsamannen Arkivert 22. januar 2016 hos Wayback Machine. 20.01.2016
5. ↑  Aftenposten kultur - Propaganda for Snåsamannen (21.1.2016, s.8)

Eksterne lenker
---------------

* (en) *Mannen fra Snåsa* på Internet Movie Database Rediger på Wikidata

* (no) *Mannen fra Snåsa* hos Filmfront Rediger på Wikidata

* (sv) *Mannen fra Snåsa* i Svensk Filmdatabas Rediger på Wikidata

* (nl) *Mannen fra Snåsa* på MovieMeter Rediger på Wikidata
* (no) Filmweb.no Mannen fra Snåsa
Urbanianas *campus* (2013)
Kollegiets tilhold frem til 1927/1933
**Det pavelige universitet Urbaniana** (latin: *Pontificia Universitas Urbaniana*; italiensk: *Pontificia Università Urbaniana*; kort: *PUU*) er et pavelig universitet med sete i byen Roma. *Urbaniana* we tilknyttet Kongregasjonen for troens utbredelse. Tyngdepunktet er den teologiske, kulturelle og vitenskapelige utdannelse av kirkelige medarbeidere i misjonslandene, som misjonærer og misjonsvitenskapelige fagkrefter og fagkrefter iandre disipliner.

Organisasjon
------------

Siden 1966 er en rekke seminarer og institutter for filosofi, teologi, missiologi og kirkerett i Afrika, Asia, Amerika, Oceania og Europablitt assosiert med universitetet.

Urbaniana består av fakulteter for filosofi, katolsk teologi, kirkerett og misjonsvitenskap.

Historie
--------

Høyskolen var planlagt i 1622 av pave Gregor XV med grunnleggelsen av Kongregasjonen *De Propaganda Fide*. Den 1. august 1627 anerkjente pave Urban VIII med bullen *Immortalis Dei Filius* så Collegio *Urbano de Propaganda Fide*. Kollegiets praktiske grunnlegger var den spanske prest Juan Bautista Vives y Marja (1545–1632). Urban VIII gav Gian Lorenzo Bernini oppdraget å bygge Palazzo di Propaganda Fide, som ble høyskolens tilholdssted. Under pave Innocens X ble palasset fredigstilt av Francesco Borromini. 

I 1927 flyttet pave Pius XI høyskolen, med nybygg innviet i 1933, fra Piazza di Spagna til Gianicolohøyden. Pave Johannes XXIII eleverte det den 1. oktober 1962, kort før åpningen av Andre Vatikankonsil, det tiluniversitet med sitt motu proprio *Fidei Propagandae*.

Tilknyttet det pavelige universitet er kollegiet *San Pietro* og kollegiet *San Paolo* med forskjellige teologiske spesialiseringer, og kollegiet *Mater Ecclesiae* i Castel Gandolfo. Ved siden av disse er det også *Instituttet „Paul VI."*.

**De nordiske land:** Frem til 1970-årene sorterte de katolske bispedømmer og vikariater i de nordiske land under Kongregasjonen for troens utbredelse, og mange prester fra disse land fikkutdannelse ved *Urbaniana*.

Referanser
----------

1. ↑  „Interview mit Kardinal Crescenzio Sepe" Arkivert 27. september 2007 hos Wayback Machine. Fides 22. oktober 2005
2. ↑  Ioannes XXIII: Motu Proprio *Fidei Propagandae*, AAS 54 (1962).

Eksterne lenker
---------------

* Offisielt nettsted Rediger på Wikidata

* (en) Pontifical Urban University – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** VIAF **·** GND **·** LCCN **·** ISNI **·** NKC **·** ICCU
 |
Kart over Peloponnese
**Det peloponnesiske forbund** var et forbund av bystater, under ledelse av Sparta, på halvøya Peloponnes. Forbundet ble opprettet på 500-tallet f.Kr. og varte frem til 366 f.Kr.

På slutten av det 6. århundre hadde Sparta blitt den mektigste staten i Peloponnes og hadde politisk og militært hegemoni over den nest mektigste staten, Argos. Sparta skaffet seg to mektige allierte i Korint og Elis ved å fjerne tyranniet i Korint og hjelpe Elis til å sikre seg kontroll over de olympiske leker. Sparta fortsatte strategier på denne måten til å skaffe seg andre allierte i forbundet. Sparta beseiret Tegea i en grensekrig og tilbød dem en permanent defensiv allianse. Dette var vendepunktet for spartansk utenrikspolitikk. 

Mange andre stater i det sentrale og nordlige Peloponnes sluttet seg til forbundet som til slutt inkluderte alle peloponnesiske stater med unntak av Argos og Akhaia. Det spartanske herredømmet var garantert da Sparta beseiret Argos i et slag i 546 f.Kr.

Forbundet var organisert med Sparta som hegemon og ble kontrollert av de alliertes forsamling som bestod av to deler. Den første delen var spartanernes forsamling, mens hver alliert stat hadde en stemme uavhengig av statens størrelse eller geopolitiske makt i de alliertes kongress. Det ble ikke betalt skatt i fredstid, men en tredjedel av militæret til en stat kunne innkalles i krigstid. Bare Sparta kunne sammenkalle forbundets kongress. Alle allianser ble kun gjort med Sparta slik at medlemsstatene måtte danne egne allianser med hverandre. Selv om hver stat hadde en stemme, var ikke Sparta tvunget til å bøye seg for resolusjoner forbundet endte opp med. Dermed var ikke det peloponnesiske forbundet strengt tatt en «allianse», og det var heller ikke peloponnesisk i hele dens eksistens. 

Forbundet gav beskyttelse og sikkerhet til dets medlemmer, men først og fremst til Sparta. Det var en svært stabil allianse som støttet oligarkier og motsatte seg tyrannier.

Etter perserkrigene ekspanderte forbundet til det hellenske forbund som inkluderte Athen og andre stater. Det hellenske forbund ble ledet av Pausanias, men etter at han ble kalt tilbake ble det ledet av Kimon fra Athen. Sparta trakk seg ut og det peloponnesiske forbund ble gjenopplivet med Spartas opprinnelige allierte, mens det hellenske forbundet endret seg til det athenske sjøforbundet som ble ledet av Athen. Dette kan skyldes Spartas og andre alliertes sjalusi for athenerne som ønsket å spre sitt styre. De to forbundene endte til slutt i konflikt med hverandre i peloponneserkrigen.

Forbundet gikk til krig mot Theben i 360–årene f.Kr. og ble til slutt beseiret. Theben tvang Korint og andre bystater til å skilles fra spartanerne og oppløste etterpå det peloponnesiske forbundet.

Eksterne lenker
---------------

* Livius, Det peloponnesiske forbund Arkivert 3. november 2005 hos Wayback Machine. av Jona Lendering

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** World History Encyclopedia **·** Brockhaus Enzyklopädie **·** Nationalencyklopedin
 |
***Ross*** er det tredje soloalbumet til Diana Ross som utgitt på RCA. Albumet må ikke forveksles med et annet album med samme navn *Ross*, utgitt i 1978. Fem av de åtte sangene ble produsert av Gary Katz og Ray Parker med Ross. Også Michael McDonald fra Steely Dan bidro som låtskriver, og korist. 
Albumet nådde 32.-plass på Billboard-listen.

Sporliste
---------

### Side A

1. «That's How You Start Over» (Ed Sanford, Michael McDonald) – 4:09
2. «Love Will Make It Right» (Donald Fagen) – 4:44
3. «You Do It» (Deborah Allen, Eddie Struzick, Rafe Van Hoy) – 4:31
4. «Pieces of Ice» (John Capek, Marc Jordan) – 4:54

### Side B

1. «Let's Go Up» (Franne Golde, Peters Ivers) – 4:01
2. «Love or Loneliness» (Ray Parker Jr.) – 4:17
3. «Up Front» (Ray Parker Jr.) – 3:56
4. «Girls» (Bill Wray, Marc Jordan, Diana Ross) – 3:58

Mottakelse
----------

Samme året som platen kom ut, hadde Ross møtt stor kritikk for sin framføring under den TV-sendte feiringen av Motowns 25-årsjubileum da hun angivelig skal ha dyttet Supremes-medlemmet Mary Wilson, og forhindret henne fra å snakke i mikrofonen. Senere holdt Ross en spektakulær konsert i New Yorks Central Park for 800 000 mens regnet sprutet ned. Konserten ble avlyst, og Ross var tilbake dagen etter. 

Konsertene var til inntekt for Diana Ross-lekeplassen i parken, men kostnadene for de begge konsertene ble høyere enn ventet, og pressen slaktet forsøket. Albumet led antakeligvis av det dårlige omdømme, og kritikerne kalte albumet kaldt. Allmusic ga albumet en 1'er, og *Ross* ble det første albumet fra Ross som ikke solgte til gull.

Singler
-------

* 1983: *«Pieces of Ice» / «Still in Love»* (#31 USA, #8 Norge)
* 1983: *«Up Front» / «Love or Loneliness»* (#- USA)
* 1983: *«Let's Go Up» / «Girls»* (#77 USA)

Eksterne lenker
---------------

* (en) *Ross* på Discogs Rediger på Wikidata

* (en) *Ross* på MusicBrainz Rediger på Wikidata

* (en) *Ross* på AllMusic Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |
***Pinnochio-papirene*** er en roman av den norske forfatteren Tor Åge Bringsværd, utgitt i 1978.

Romanen kan sees som en skrekkroman, fortalt med en kriminallitterær struktur. Den norske folkloristen *Jonas Rafn* drar til Budapest for å møte sin kollega *Vargas*. Vargas er nettopp ferdig om en avhandling om en folklorist, men Vargas forsvinner, og er trolig drept. Jonas Rafn blir både mistenkt for mordet og starter sin egen ukonvensjonelle etterforskning.

Innvevet i denne fortellingen flettes tekster som angivelig er skrevet av den forsvunne Vargas; en av disse tekstene er Pinocchios selvbiografi, en versjon som i de fleste henseende avviker fra Carlo Collodis roman med samme navn. Et annet tema i romanen er «den gale vitenskapsmannen».

Romanen blir, sammen med de etterfølgende romanene Minotauros og Ker Shus noen ganger oppfattet som en trilogi.

Referanser
----------

1. ↑  ; *Store norske leksikon*.
2. ↑  Kaj. B. Nilsens tekster om Bringsværd Arkivert 26. september 2010 hos Wayback Machine.

  

Portal: Litteratur
**Gelaohui** (tradisjonell kinesisk: 哥老會; pinyin: **Gelaohui**; Wade–Giles: *Ge-lao Hui*), «**De eldre brødres selskap**», var et hemmelig selskap som oppstod tidlig under Qingdynastiets tid i Kina. Die Gelaohui organiserte flere ganger opprør mot det mandsjuiske fremmedstyret og var også aktiv under den republikanske revolusjonen i 1911. 

Det hemmelige brorskapet var anti-fremmed, anti-kristent og anti-muslimsk. 

Til å begynne med var det et rent antimandsjuisk selskap. Etter hvert ble det generelt anti-fremmed. Det utviklet et hat mot utlendinger generelt og kristne spesielt. Under Xinhairevolusjonen allierte de seg med opprinnelig føderalistiske revolusjonære i Guangdong og gikk til anggrep mot den katolske misjon i Sandaohe i  Ningxia, med de kinesioske mulslimske styrker under den muslimske general Ma Fuxiang slo dem tilbake og beskyttet katolikkene.

Dets antivestlige, anti-Yuan Shikai og pro-Sun Yat-sen førte fra 1910-årene til en splittelse mellom dets muslimske og ikke-muslimske medlemmer.

Noen kjente medlemmer av Gelaohui
---------------------------------

* Zhu De 朱德 1886 – 1976
* Liu Zhidan 劉志丹 1903 – 1936
* Xie Zichang 谢子长 1896 – 1935

Referanser
----------

1. ↑  Ann Heylen (2004). *Chronique du Toumet-Ortos: looking through the lens of Joseph Van Oost, missionary in Inner Mongolia (1915-1921)*. Leuven University Press. s. 203. ISBN 90-5867-418-5. Besøkt 28. juni 2010.
2. ↑  Tao Tao Liu, David Faure (1996). *Unity and diversity: local cultures and identities in China*. Hong Kong University Press. s. 74. ISBN 962-209-402-3. Besøkt 28. juni 2010.

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Metro*** var et norsk direktesendt musikkprogram som gikk på TV 2 i 1996. Programmet ble ledet av Gunilla Holm og Thorbjørn Harr og var rettet mot ungdom. *Metro* besto i hovedsak av aktuell popmusikk, men inneholdt også noe debatt samt besøk av aktuelle gjester. Totalt 26 episoder ble sendt på tirsdager og torsdager etter skoletid, fra TV 2s lokaler i Karl Johans gate i Oslo.

Programmet ble i 1997 etterfulgt av *Hit40.no* med Gunilla Holm som programleder.

Mottakelse og seertall
----------------------

Premieren fikk lunken mottakelse av *Aftenposten*s TV-anmelder.

Basert på sendetidspunkt var programmet en publikumssuksess. Høsten 1996 lå det gjennomsnittlige seertallet på 52 000, noe som utgjorde 34 % av de som så på TV etter skoletid. Til sammenligning så 22 % på NRKs NRQ-programmer.

Referanser
----------

1. ↑  VG (14.12.1996 - Side: 50 51) «Videoen er litt på kanten, men vi ble ikke støtt, sier produsent Thomas Torjussen i ungdomsprogrammet «Metro» på TV 2.»
2. ↑  Aftenposten Aften - Livlig sending fra Karl Johan (25.9.1996, s.34)
3. ↑  Aftenposten TV-oversikt (24.9.1996-19.12.1996)
4. ↑  Aftenposten Aften - Metro for de lekseleie (av Kjersti Løken) (25.9.1996, s.34)
5. 1 2  Aftenposten - Vinner seerkrig fra kjellerstudio (6.11.1996, s.26)

Eksterne lenker
---------------

* *Metro*  hos Filmfront
**Vizrt** (en forkortelse av *Visualization in Real Time*) er et norsk selskap som leverer grafikk og video-redigering til den digitale mediebransjen. Selskapet har hovedsete i Bergen, samt 40 filialer og 600 ansatte i en rekke land.[]

Selskapet ble notert på Oslo Børs i 2000 og har kunder i over 100 land. Programvaren til Vizrt er brukt av mange medie- og kringkastingsselskaper.

Historie
--------

Vizrt ble startet som Pilot Broadcast Systems i 1997 med den hensikt å lage grafikk for nyhetsrommene til journalistene i TV 2. I 1999 slo Pilot Broadcast Systems seg sammen med australske Peak Software Technologies og tok navnet Vizrt. I november 2014 mottok selskapet et tilbud om oppkjøp for 2,5 milliarder kroner.[]

Referanser
----------

1. ↑  .
2. ↑  Norsk selskap bak den fancy VM-grafikken, E24.no 29.6.2014

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Bergen byleksikon **·** Brønnøysundregistrene
 |
**Vivianne Sydnes** (født 10. mai 1974) er domkantor i Oslo domkirke og er kunstnerisk leder og dirigent for Oslo Domkor. Hun er også professor i kordireksjon ved Norges musikkhøgskole. Sydnes er utdannet kirkemusiker fra Norges musikkhøgskole og har diplomeksamen i kordireksjon fra Kungliga Musikhögskolan i Stockholm. Sydnes har ofte engasjement sentralt i Den norske kirkes kulturelle og liturgiske utviklingsarbeid. Hun er også brukt som instruktør ved kor- og dirigentkurs i Norge og i utlandet. I 2002-2012 var Sydnes domkantor i Nidaros domkirke med hovedansvar for Nidaros domkor og Nidarosdomens oratoriekor. Under Sydnes ledelse spilte Nidaros Domkor inn 2 CD-er. Innspillingen av Torbjørn Dyruds pasjon "Out Of Darkness" ble i 2014 nominert i GRAMMY Awards for "Best Choral Performance". Hun har også vært dirigent for Oslo Domkirkes Ungdomskor, Norges ungdomskor og Kammerkoret NOVA.

Eksterne lenker
---------------

* Oslo Domkors hjemmeside
* Profil hos nmh.no Arkivert 16. januar 2018 hos Wayback Machine.
* (no) Publikasjoner av Vivianne Sydnes i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
Fra Viðarlundin. Her sees også minnesmerket over færøyske sjømenn som omkom under den andre verdenskrig.  Foto: Eileen Sandá 
**Viðarlundin**, også kalt **Plantasjan**, er den største byparken i Tórshavn og den største skogen på Færøyene. Parken dekker et område på 76,7 dekar mellom Varðagøta, Gundadalsvegur og Hoydalsvegur. En bekk, Havnará, renner gjennom Viðarlundin. Midt i parken finnes også et lite vann med ender og svaner, og området er opparbeidet med gangstier og benker. Parken ble anlagt i 1903 og utvidet i 1969 og 1979, men skadet i en orkan i 1988.

Referanser
----------

1. ↑  Leivsson, Tróndur G. (1989). «Øki løgd til viðarlundir í Føroyum 1885–1985». I Højgaard, Andrias, Jóhansen, Jóhannes og Ødum, Søren. *Træplanting í Føroyum í eina øld*. Annales Societatis Scientiarum Færoensis. Supplementum **(færøysk og engelsk)**. XIV. Tórshavn: Føroya Fróðskaparfelag. s. 35–49. CS1-vedlikehold: Flere navn: redaktørliste (link)

Portal: Færøyene
**Bachelor i økonomi og ledelse** er en treårig høyere utdannelse, som ved fullført studieløp gir studenter muligheter til å kunne starte opp egen bedrift, drive markedsføring og økonomistyring. Etter endt utdannelse skal man være godt forberedt på å tre inn i de fleste jobber innen økonomi i en bedrift eller organisasjon. Samtidig skal man ha tillært seg relevant kunnskap for å kunne gå inn i stillinger innen næringslivet og offentlig forvaltning. Regnskapsarbeider og økonomisk rådgiver er også typiske jobber man kan tre inn i med denne utdannelsen.

Studiet kvalifiserer til ulike mastergradsstudier som Siviløkonom eller Master of Business Administration.

Det er også mulig å ta studiet som et årsstudium. Noen tilbyr også utdanningen på deltid.

Studiesteder
------------

Studiet finner vi ved flere utdanningssteder i Norge 

* Universitetet i Nordland, Bodø
* Universitetet i Nordland, Mo i Rana
* Høgskolen i Buskerud, Drammen
* Høgskolen i Buskerud, Kongsberg
* Høgskolen i Buskerud, Hønefoss
* Høgskolen i Harstad
* Høgskolen i Gjøvik

Referanser
----------

1. ↑  «Universitetet i Nordland». Arkivert fra originalen 28. september 2013. Besøkt 25. september 2013.
2. ↑  «Universitetet i Nordland». Arkivert fra originalen 28. september 2013. Besøkt 25. september 2013.
3. ↑  Samordna opptak
4. ↑  Samordna opptak
**Bachi Singh Rawat** (født 1. august 1949 i landsbyen Thapla nær Ranikhet i distriktet Almora i United Provinces i India, død 18. april 2021 i Rishikesh i Uttarakhand) var en indisk politiker.

Liv og virke
------------

Bachi Singh Rawat tok juridisk utdfannelse ved Lucknow University og deretter økonomisk utdannelse ved Agra University.

Han tilhørte Bharatiya Janata Party (BJP). Fra 1993 til 1996 var han medlem av den lovgivende forsamling i Uttar Pradesh og i en periode deputert minister i delstatsregjeringen. Han var deretter på det nasjonale plan parlamentsmedlem, i Lok Sabha, for valgkretsen Almora i Uttarakhand i fire perioder. Han måtte søke neste gjenvalg fra Nainital for den 15. Lok Sabha, ettersom Almora ble designert en designert valgkrets. Da tapte han imidlertid valget mot K. C. Singh Baba (INC).

Fra oktober til november 1999 var han Indias foresvarsminister, fra 22. november 1999 til til 2004 minister fof vitenskap og teknologi.

Rawat døde 18. april 2021, i en alder av 71 år, av covid-19.

Referanser
----------

1. 1 2   timesofindia.indiatimes.com, besøkt 24. april 2021[Hentet fra Wikidata]
2. ↑  «Former Union minister Bachi Singh Rawat dies at 71». *Outlook*. 18. april 2021. Besøkt 18. april 2021.
3. ↑  «Former Uttarakhand BJP president and Union minister Bachi Singh Rawat dies due to Covid-19 | Dehradun News - Times of India». *The Times of India* **(engelsk)**. 19. april 2021. Besøkt 29. april 2021.

Eksterne lenker
---------------

* Official biographical sketch in Parliament of India website
**Bonn-avtalen**, offisielt **avtalen om nødvendig organisering i Afghanistan i påvente av gjenetablering av permanente regjeringsinstitusjoner**, 
var den innledende serien med avtaler som skulle gjenskape staten Afghanistan etter invasjonen av Afghanistan i respons til terrorangrepet 11. september 2001, en invasjon som gjorde slutt på den over 20 år lange afghanske borgerkrigen.

Siden det ikke hadde eksistert en nasjonalt støttet regjering i landet siden 1979, føltes det nødvendig å ha en overgangsperiode før en permanent regjering ble etablert. En nasjonalt støttet regjering ville i det minste kreve en loya jirga gjennomført. I mangel på lov og orden etter den raske seieren til amerikanerne og Nordalliansen, føltes midlertidige tiltak nødvendig.

Oversikt
--------

Et antall prominente interimautoriteten, som bestod av 30 medlemmer, ledet av en formann som ble innsatt 22. desember 2001 med et seks måneders mandat fulgt av en to års overgangsautoritet. Etter dette skulle valg finne sted.

Afghanistans grunnlov
---------------------

I Bonn-avtalen ble den Afghanske Grunnlovskommisjonen etablert for å skrive et utkast til ny grunnlov i konsultasjon med offentligheten. Bonn-avtalen kalte sammen et loya jirga som skulle holdes innen 18 måneder etter etableringen av overgangsautoriteten og sa at grunnloven av 1964 skulle brukes som fundament for en ny grunnlov.

Selv om den var noe forsinket har denne grunnloven blitt skrevet og er godkjent av loya jirga.

Rettssystemet
-------------

Bonn-avtalen kaller en juridisk kommisjon til å gjenbygge rettssystemet i henhold til islamske prinsipp, internasjonale standarder, reglene for lov og afghanske lov-tradisjoner.

Domstolene
----------

Bonn-avtalen kalte etableringen av en høyesterett.
**Abomey** er en by i Benin, Vest-Afrika, med ca. 65 000 innbyggere. Byen var hovedstad i det tidligere kongedømmet Dahomey, som ble etablert ca. 1625 og opphørte da det i 1894 ble et fransk protektorat, og senere ble innlemmet i Fransk Vest-Afrika. Kongepalassene i Abomey, som nå er et verdensarvminne, er en gruppe bygninger av jord og leire, bygget av Fon-folket fra ca. 1650 til 1880. Palassene regnes blant de fremste kulturminnene i Vest-Afrika.

Kong Houegbadjas palass
Byen var innhegnet av en leirvoll med en omkrets på ca. 9,5 km, med seks porter, og beskyttet av en 1,5 dyp grøft fylt med *acacia*, en mimosaplante som er vanlig å bruke i befestninger i Vest-Afrika. Innenfor murene fantes flere landsbyer, jorder, flere palass, en markedsplass og en plass ble forlegninger. I dag finnes bare to av palassene, med i alt 18 bygninger: palassene etter kongene *Ghezo* (1818–1858) og *Glele* (1858–1889) oppførte. Mye av kongerikets makt og rikdom kom fra slavehandel; man solgte sine krigsfanger til europeiske oppkjøpere som fraktet dem over Atlanteren.

I UNESCOs begrunnelse for verdensarvstatus heter det:

*Fra 1625 til 1900 regjerte tolv konger etter hverandre i det mektige kongedømmet Dahomey. Med ett unntak, kong Akaba, oppførte de alle sine palass innenfor det samme murinnhegnede området, i samsvar med forgjengernes byggeskikk hva angår areal og teknikker. Kongepalassene i Abomey er et unikt minnesmerke om dette tapte kongeriket.*
Da Dahomeys siste konge, Behanzin, i november 1892 ble beseiret av franske koloni- og okkupasjonsstyrker, satte han fyr på byen, og rømte nordover i landet. De franske kolonimyndighetene bygget opp igjen byen, og anla en jernbane som forbandt den med kysten.

Siden 1993 har 56 av relieffene som i sin tid dekorerte veggene i kong Gleles palass blitt reparert. Dette har vært et samarbeid mellom Benins kulturdepartement og den amerikanske institusjonen Getty Conservation Institute. Det har ikke vært meningen å tilbakeføre relieffene til sitt opprinnelige utseende, men å sikre dem mot videre forfall. Relieffene forteller, i et stilisert formspråk, fon-kongenes historie.

Referanser
----------

1. ↑  Pique, Francesca; Rainer, Leslie H. (1999). *Palace sculptures of Abomey : history told on walls*. The J. Paul Getty Museum. ISBN 0-89236-569-2. «The goaI was not to try to restore the bas-reliefs to their original state but, rather, to repair major damage and arrest further deterioration.»

Eksterne lenker
---------------

* (en) Abomey – kategori av bilder, video eller lyd på Commons Rediger på Wikidata
* (en) Royal\_Palaces\_of\_Abomey – kategori av bilder, video eller lyd på Commons
* Royal Palaces of Abomey; UNESCO World Heritage
* Historical Museum of Abomey Arkivert 12. juni 2012 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** GeoNames
 |
Skjermbilde av Chatzilla
**ChatZilla** er en IRC-klient, skrevet i XUL og JavaScript for Mozilla-nettlesere.

Den er designet til å kjøre på hvilken som helst plattform som Mozilla kjører på, slik som Mac OS, Linux, BSD, Microsoft Windows, Solaris, IRIX, BeOS, AIX, HP-UX og OS/2. For øyeblikket støttes de fleste ICR-klienters egenskaper, slik som forbindelse til flere servere, IPv6, SSL og UTF-8. Klienten støtter JavaScript som script-språk. Meldinger er formatert ved å bruke CSS, noe som betyr at klientens utseende enkelt kan endres, inkludert å legge til bilder av brukene ved siden av navnet. Egenskaper som DCC som tillater brukere å sende filer mellom hverandre støttes nå.

Arbeidet med ChatZilla er inkludert i Mozilla Application Suite og SeaMonkey og er i tillegg tilgjengelig for Mozilla Firefox som et tillegg. Den er også tilgjengelig som et eget program som kjører på toppen av XULRunner.

Eksterne lenker
---------------

* Offisielt nettsted Rediger på Wikidata

* (en) ChatZilla – kategori av bilder, video eller lyd på Commons Rediger på Wikidata

* (en) ChatZilla – galleri av bilder, video eller lyd på Commons Rediger på Wikidata
* ChatZilla on Mozilla Add-ons
* Mozilla.org ChatZilla page
* Page with development versions of ChatZilla
* Chatzilla PluginsArkivert 2. januar 2012 hos Wayback Machine.
* More plugins, including iRATE and current age display Arkivert 16. januar 2006 hos Wayback Machine.
* Newsgroup[*død lenke*] (on Google Groups)
* ChatZilla on XULRunner
* Chatzilla on XULRunner Installer
**Pétur Marteinsson** (født 14. juli 1973) er en islandsk fotballspiller.

Han startet karrieren sin i Fram, og dro til Hammarby IF i 1996 der han ble en suksess. Han ble senere hentet til Stabæk av Anders Linderoth. I november 2001 ble han kjøpt av Stoke City, en klubb som på den tida hadde mange islendinger. Uheldigvis for Marteinsson, fikk manageren som kjøpte han sparken etter ca. en uke, og Marteinsson fikk aldri en ordentlig sjanse av den nye manageren. I 2003 gikk han tilbake til Hammarby IF, som ble trent av den tidligere Stabæk treneren Anders Linderoth. Han har også spilt 35 kamper for det islandske landslaget.

I oktober 2006, reiste han tilbake til Island, der han nå spiller for Knattspyrnufélag Reykjavíkur.

Eksterne lenker
---------------

* (en) Pétur Marteinsson – FIFA Rediger på Wikidata

* (en) Pétur Marteinsson – UEFA Rediger på Wikidata

* (en) Pétur Marteinsson – Transfermarkt Rediger på Wikidata

* (en) Pétur Marteinsson – Transfermarkt Rediger på Wikidata

* (en) Pétur Marteinsson – national-football-teams.com Rediger på Wikidata

* (en) Pétur Marteinsson – Soccerbase.com Rediger på Wikidata

* (en) Pétur Marteinsson – FootballDatabase.eu Rediger på Wikidata

* (is) Pétur Marteinsson – Islands fotballforbund Rediger på Wikidata

* (en) Pétur Marteinsson – FBref Rediger på Wikidata

  

Portal: Island


|  |  |
| --- | --- |
| Oppslagsverk/autoritetsdata | Prabook
 |
**Militærpsykiatri** omhandler spesielle aspekter ved psykiatri og psykisk helse i en militær kontekst. Faget har en flytende overgang mot militærpsykologien, og i praksis oppfattes de ofte som to sider av samme sak som praktiseres både av psykiatere og psykologer. Tradisjonelt forstås psykiatrien som studiet av alvorlige eller «abnorme» psykiske lidelser, mens psykologien kan favne alle former for psykiske reaksjoner og tilstander.

Målet for militærpsykiatrien er dels å bidra til at soldater er egnet for militær tjeneste og å behandle veteraner med psykiatriske tilstander.

Norske forskningsmiljøer, særlig Forsvarets sjefpsykiater Arne Sund, var sentrale i utviklingen av militærpsykiatrien internasjonalt, og norsk militærpsykiatri ble regnet som ledende innen NATO fra 1960-årene. Norske forskningsmiljøer var også sentrale i utviklingen av det beslektede fagområde katastrofepsykiatri, som bygget videre på faget militærpsykiatri.

Referanser
----------

1. 1 2  Temple, M. & Greenberg, N. (2002). Military psychiatry Arkivert 10. februar 2007 hos Wayback Machine. Arkivert 2007-02-10 hos Wayback Machine. *British Medical Journal Career Focus, 324*, S161a.
2. ↑  Walter Reed Army Institute of Research-Psychiatry and Neuroscience. (2006, August 16). *Department of Military Psychiatry*. Retrieved November 03, 2007, from «Archived copy». Arkivert fra originalen 30. juli 2007. Besøkt 3. november 2007.  «Arkivert kopi». Arkivert fra originalen 30. juli 2007. Besøkt 22. juni 2019.
3. ↑  Ulrik Malt (3. november 2017). «Arne Sund». Store norske leksikon. Besøkt 10. februar 2019.

|  |  |
| --- | --- |
| Oppslagsverk/autoritetsdata | NKC **·** BBC Things
 |
**Manglerud ungdomshus** er et fritids- og aktivitetshus med tilbud til ungdom på Manglerud i bydel Østensjø i Oslo. Det ble grunnlagt i 1986, og er en del av bydelens og kommunens satsing for å forebygge rus, kriminalitet og ekstremisme. De første årene lå Manglerudklubben i tilknytning til Manglerud senter, men ble flyttet til Plogveien 22, og har i dag samme adresse som Manglerud skole. Ved flytting til eget bygg ved skolen ble det gjennomført en omstrukturering, og klubben ble omgjort til Ungdomshus. Ungdomshuset tilbyr et bredere spekter av aktiviteter. Klubbrådet, bestående av ungdom er medvirker til å utforme aktivitetene og innholdet i huset.

Manglerud ungdomshus tilbyr flere kurs, og har et musikkverksted med øvingslokaler og innspillingsstudio for band og artister.

Ungdomshuset deltar i gjennomføringen av Ungdommens kulturmønstring (UKM) i bydel Østensjø hvert år.

Se også
-------

* Manglerud politistasjon
* Idrettslaget Manglerud Star
* Manglerud stasjon
* Manglerud senter
* Plogveien

Eksterne lenker
---------------

* Offisielt nettsted
**Runn** er en innsjø i Borlänge kommune og Falu kommune i Dalarna, Sverige, og inngår i Dalälvens nedbørsfelt. Innsjøen er 32 meter dyp, har et areal på 63,5 kvadratkilometer og ligger 107 meter over havet. Innsjøen har utløp i sørenden via den korte *Lillälven,* men også gjennom et parallelt løp på vestsiden av Sunnanö. Det er påvist ti fiskearter i innsjøen, herunder abbor, gjedde og lake.

Runn er Dalarnas nest største innsjø etter Siljan, og den 44. største i Sverige.

Blant de viktigste tilsigene er spesielt Faluån og Svärdsjövassdraget, som har sine utspring i skogene mellom Dalarna og Gävleborgs län (Hälsingland). Runn går gjennom Lillälven ut i Dalälven ved Torsång. Runns sørvestlige del heter Ösjön, skilt fra resten av Runn av et 100 m bredt sund. Osjön blir i blant ansett som en egen innsjø, men ligger på samme høyde. Også Vikasjön og Liljan ligger på samme nivå og kan anses som deler av Runn, men er likevel noe mer adskilt.

I fortellingene om kong Gustav Vasas eventyr krysset Gustav Runn. Han reiste over vannet for å unnslippe danske knekter. Han fulgte Svärdsjövassdraget oppover og endte opp ved Isala på nordsiden av Svärdsjö.

I februar hvert år arrangeres *Runn Winter Week* (tidligere Runndagarna). I løpet av uken foregår arrangementer langs hele vatnet, blant annet Marathon Speed Skating.

Se også
-------

* Liste over innsjøer i Skandinavia

Referanser
----------

1. 1 2  «Sjöareal och sjöhöjd» (PDF). Sveriges meteorologiska och hydrologiska institut. Besøkt 15. september 2016.
2. 1 2 3  «Sjödjup och sjövolym» (PDF). Sveriges meteorologiska och hydrologiska institut. Besøkt 15. september 2016.
3. ↑  «Min karta». Lantmäteriet. Besøkt 24. mai 2021.

Eksterne lenker
---------------

* Runn - Fiske i Runn Arkivert 17. september 2016 hos Wayback Machine.
* Nedbørfelt på Sveriges meteorologiske og hydrologiske institutt Vattenwebb (S-HYPE) Arkivert 9. juni 2016 hos Wayback Machine.
* Laste ned data fra den svenske Vattenarkiv
* Runn på VISSE Arkivert 2. oktober 2016 hos Wayback Machine.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Nationalencyklopedin **·** GeoNames
 |
***Mario Artist*** var en pakke med tre spill og et internettprogram som kom ut til Nintendo 64DD Programmene var ***Paint Studio***, ***Talent Studio***, ***Polygon Studio*** og ***Communication Kit***. *Paint Studio* kom ut i 1999 mens de andre programmene kom ut i 2000. Disse programmene samnlet gjorde 64DD til en multimediarbeidsstasjon. Det var et av få programmer og spill som kom ut til 64DD, og siden 64DD-en selv ikke var en kommersiell suksess, solgte heller ikke *Mario Artist* godt.

IGN anmeldte *Paint Studio* godt og sa det var en god oppfølger til *Mario Paint* til SNES.

Referanser
----------

1. ↑  «Virtually Overlooked: Mario Artist». *Engadget* **(engelsk)**. Besøkt 27. mars 2023.
2. ↑  Yarwood, Jack (1. april 2022). «How a British Developer Made a Japan-Exclusive Sequel to Mario Paint». *Fanbyte* **(engelsk)**. Besøkt 27. mars 2023.
3. ↑  Schneider, Peer (23. august 2000). «Mario Artist: Paint Studio (Import)». *IGN* **(engelsk)**. Besøkt 27. mars 2023.

Eksterne lenker
---------------

* (en) *Mario Artist* hos Giant Bomb Rediger på Wikidata

Portal: Videospill
*For padleren, se Péter Molnár (padler)*

**Péter Molnár** (født 11. juli 1964) er en ungarsk akademiker, forfatter og aktivist. Han arbeider spesielt med ytringsfrihet, kommunikasjonslovgivning og hatretorikk. Molnár jobber ved Central European University ved Center for Media and Communication Studies. 

Sammen med Viktor Orbán grunnla Molnár Fidesz (Fiatal Demokraták Szövetsége) som var et antikommunistisk ungdomsparti som representerte opposisjonen i Ungarn. Partiet var lenge landets mest populære politiske parti og fikk mye å si for demokratiseringsprosessen i Ungarn. Dr. Péter Molnár var en av lederne i FIDESZ i 1989, og mottok Raftoprisen på vegne av organisasjonen. Partiet har i senere tid beveget seg i en annen retning, og Péter Molnár har trukket seg ut av partiet.

Molnár fullførte Eötvös Loránd University (ELTE) i Budapest i 1987.

Molnár satt i det ungarske parlamentet fra 1990 til 1998. Her var han blant annet med å skrive den ungarske medialoven av 1996.

Referanser
----------

1. ↑   PIM identifier, PIM authority ID PIM120254, besøkt 22. november 2020[Hentet fra Wikidata]
2. ↑  FIDESZ - Péter Molnár Arkivert 18. oktober 2014 hos Wayback Machine. Rafto.no, hentet 19. april 2013
3. ↑
4. ↑

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC **·** NKC
 |
**Adár** (akkadisk *adaru*, hebraisk אֲדָר [ădár]) er den tolvte måneden i den babylonske og den bibelske jødiske kalenderen. I den sekulære jødiske kalenderen er det sjette måned. I et skuddår endrer den navn fra Adar til Adar Sjeni ('אדר ב, Adar Sjeni), fra den tolvte måneden til den trettende, og en ny måned på 30 dager er satt inn mellom denne måneden og forrige Shevat: Adar Rishon ('אדר א, Adar Rishon).

Det babylonske navnet har flere mulige betydninger. Frykt og mørke er to assosiasjoner.

I Mosebøkene er måneden bare nevnt ved sitt nummer. Ved fangenskapet i Babylon adopterte jødene de babylonske månedsnavnene. I Bibelen blir betegnelsen adar brukt flere ganger i Esters bok (Ester 9:1), og i Esra bok (Esra 6:15).

Adar varer enten 29 eller 30 dager. Vanligvis faller den i februar-mars etter den gregorianske kalenderen. Et måneår med 354 dager (12 × 29,5 dager = 354) er 11 dager kortere enn det 365 dager lange solåret. For at månekalenderen skal passe til solåret, er den jødiske kalenderen utformet slik at det årlige 11-dagers gapet jevnlig blir kompensert i form av en skuddmåned. Skuddmåneden blir satt inn hvert andre eller tredje år. Skuddåret består da av 13 måneder med totalt 384 (= 354 + 30) dager. Skuddmåneden heter også adar, som gir to måneder på rad med samme navn. For å skille dem kalles den innsatte måneden første adar (adar rishon eller adar alef) og varer i 30 dager. Den normale måneden kalles andre adar (adar sjeni eller adar bet).

Jødiske høytider
----------------

Alle festivalene finner sted i adar bet.

* 13. adar eller 11. adar hvis den 13. er en sabbat − Ester-fasten mukidim.
* 14. eller 15. adar − Purim. I skuddår feires purim i første adar som lille purim (*Purim Katan*). Den egentlige høytiden feires i andre adar.

Referanser
----------

1. ↑  «A Concise Dictionary Of Akkadian». Harrassowitz Verlag. 2000. ISBN 3-447-04264-8.
2. ↑  «5. Mosebok 1:3». Bibelselskapet.

| * v
* d
* r
Det jødiske året |
| --- |
| Nisán **·** Ijár **·** Siván **·** Tammúz **·** Ab **·** Elúl **·** Tisjré **·** Hesjván **·** Kislév **·** Tebét **·** Sjebát **·** Adár |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Ansgar Johannes Sørlie** (født 24. november 1896 i Oslo, død 8. september 1944) var en norsk motstandsmann under andre verdenskrig.

Sørlie var bestyrer ved Hovin Teglverk. Han var sentral i lokalt organisasjonsliv, både på teglverket og i Lille Tøyen hageby, der han og familien bodde. Han var formann for Lille Tøyens vel under krigen og organiserte da blant annet parselldyrking av poteter og grønnsaker på teglverksområdet.

Illegalt dreiv Sørlie med distribusjon av avisa *V-posten*. Han blei arrestert under dette arbeidet i februar 1944. Han satt sju måneder i fengsel i Møllergata 19. I september blei han og andre fanger sendt til Tyskland med DS «Westfalen». Skipet gikk på en mine og forliste utafor Göteborg 8. september, og bare fem av de norske fangene overlevde. Sørlie var ikke blant dem.

I 1946 blei en vei på Lille Tøyen oppkalt etter Ansgar Sørlie.

Referanser
----------

1. ↑   Ministerialbok for Sagene prestegjeld 1910-1919, www.digitalarkivet.no[Hentet fra Wikidata]
2. ↑  Kilden Arneberg oppgir fire overlevende. Andre kilder, blant annet Magne Skodvin i Store norske leksikon oppgir fem.

Kilder
------

* Ingar Arneberg: *Lille Tøyen – arbeidernes hageby*, eget forlag (1989), side 108.

  


|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister **·** Fangeregisteret **·** Våre falne

 |

Portal: Andre verdenskrig
***Wimbledon*** er en britisk romantisk komedie fra 2004. Filmen er regissert av Richard Loncraine, og har Paul Bettany og Kirsten Dunst i hovedrollene.

Handling
--------

Engelskmannen Peter Colt (Paul Bettany) er en tennisspiller som er på hell av karrieren, men som en avskjedsgave får et wild card til sin siste Wimbledon-turnering. Peter har alltid kommet seg lett gjennom livet, med en rik familie som har tatt seg av det meste slik at han har kunnet satse på tennisen, en idrett han alltid har hatt talent i, men det er et talent han ikke har fått ut til det fulle. Tennis er også det som har kommet mellom den dysfunksjonelle familien. Særlig faren Edward (Bernard Hill) er bitter på sønnen. Peter har heller ingen ambisjoner om å komme langt i turneringen, siden han har mistet motivasjonen. Men så møter han amerikanske Lizzie Bradbury (Kirsten Dunst), en damespiller på toppen av karrieren som har ambisjoner om å vinne hele turneringen. Peter forelsker seg i henne og blir inspirert til å spille sin beste tennis. Men hennes strenge far og trener (Sam Neill) forbyr henne å bli sammen med Peter, siden han mener det tar bort fokuset hennes. Peter og Lizzie fortsetter imidlertid å møtes, tross farens vrede. Kan de vinne både i kjærligheten og på tennisbanen?

Om filmen
---------

Filmen hadde et budsjett på 31 millioner dollar. Den ble aldri den helt store suksessen i USA, men tennisinteresserte land i resten av verden reddet overskuddet. *Wimbledon* spilte totalt inn 41 millioner dollar.

Filmen fikk også brukbare anmeldelser i norske medier. *VG* gav filmen terningkast 4, mens *Dagbladet* nøyet seg med 3. På Rotten Tomatoes har den et snitt på 61 %, mens på IMDb ligger brukersnittet for øyeblikket på 6,3 poeng av 10 mulige.

Rolleliste
----------

| Rolle | Skuespiller |
| --- | --- |
| Peter Colt | Paul Bettany |
| Lizzie Bradbury | Kirsten Dunst |
| Dennis Bradbury | Sam Neill |
| Ron Roth | Jon Favreau |
| Edward Colt | Bernard Hill |
| Augusta Colt | Eleanor Bron |
| Carl Colt | James McAvoy |
| Dieter Prohl | Nikolaj Coster-Waldau |
| Jake Hammond | Austin Nichols |
| Ian Frazier | Robert Lindsay |
| Seg selv | John McEnroe |

Trivia
------

* Hugh Grant og Reese Witherspoon var på et tidspunkt klare for å spille hovedrollene.

Eksterne lenker
---------------

* (en) *Wimbledon* på Internet Movie Database Rediger på Wikidata

* (no) *Wimbledon* hos Filmfront Rediger på Wikidata

* (sv) *Wimbledon* i Svensk Filmdatabas Rediger på Wikidata

* (da) *Wimbledon* i Danmark Nationale Filminstitut Rediger på Wikidata

* (en) *Wimbledon* på AllMovie Rediger på Wikidata

* (fr) *Wimbledon* på Allociné Rediger på Wikidata

* (nl) *Wimbledon* på MovieMeter Rediger på Wikidata

* (en) *Wimbledon* på Turner Classic Movies Rediger på Wikidata

* (en) *Wimbledon* på American Film Institute Rediger på Wikidata

* (en) *Wimbledon* på Rotten Tomatoes Rediger på Wikidata
«**Visa om Klara**» er et skillingstrykk Alf Prøysen samlet inn til sin visespalte i bladet «Magasinet for Alle» i 1950-årene. Skillingsvisa er også tatt med i samlingen De gamle visene med Alf Prøysen, utgitt på Forlaget For Alle i 1972. Prøysen mente at denne visa tilhørte Ernst Rolfs første repertoar, da han opptrådte som «bondekomiker Ragnar Johannsson», men hvem som var opphavsmann, var ukjent for Prøysen, som selv hadde hørt visa på grammofonplate da han var liten.

Teksten
-------

**1.**Det beste her i verden det er å elsket bli,  

så tenkte jeg forleden jeg skulle ut å fri,  

Ja du skulle ha sett min Klara så rød som ei rose det var a  

to ringer i ørene det bar a som hun en gang hadde fått ut av meg.  

  

**2.**Så kledte jeg meg i min beste stas og puss,  

så banka jeg på døra til hennes faders hus.  

Jeg banket og hvisket: Klara, men ikke en stemme svara  

jeg tenkte: Hvor kan pikebarnet vara og treder så forsiktig like inn.  

  

**3.**Der møtte meg et skue som stivnede mitt blod,  

på gulvet midt i stuen en fremmed herre sto.  

Tett opp til hans bryst lå Klara så rød som ei rose det var a  

en giftering på fingeren det bar a som hun ikke hadde fått ut av meg.  

  

**4.**Men hva skal det betyde, jeg meldte fra på stand  

si hva har du bedrevet med denne unge mann.  

Du hadde jo lovet Klara at du skulle trofast vara  

og så var du så forlegen etter kara at du ikke kunne vente litt på meg.  

  

**5.**Jeg sendte dem et isblikk og tok min stokk og hatt,  

så vandrede jeg ut i den stjerneklare natt.  

Titt ofte jeg møter Klara to små søte tuller det har a  

dem er jeg forresten ikke far a' og forresten er jeg nesten like glad.
**Grønt rotfly** (*Calamia tridens*) er en sommerfugl som tilhører familien nattfly (Noctuidae). Den er bare kjent fra Østfold i Norge.

Utseende
--------

Et middelsstort (vingespenn 34 – 44 mm), grønt nattfly. På grunn av fargen kan den ikke forveksles med noen andre nattfly, men den ligner på enkelte båtspinnere (Nolidae), som den skiller seg fra ved at den hviler med vingene tett pakket rundt kroppen, ikke litt spredt som hos båtspinnerne. Forkroppen og forvingen er klart grønne, forvingen med en kommaformet, hvit flekk (nyremerket) midt i vingen. Vingefrynsene er ganske lange. Bakvingen er gråhvit.

Levevis
-------

Arten finnes i åpne områder. Larvene lever på røttene av ulike gras, i et rør av silke. De forpupper seg i et silkekledt hulrom i bakken.

Utbredelse
----------

Arten er utbredt i Europa, bortsett fra lengst i nord, og videre østover til Altajfjellene og Kasakhstan. I Norge er den bare kjent fra Østfold.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Calamia tridens* på UK moths:

Eksterne lenker
---------------

* (en) *grønt rotfly* i Encyclopedia of Life Rediger på Wikidata

* (en) *grønt rotfly* i Global Biodiversity Information Facility Rediger på Wikidata

* (no) *grønt rotfly* hos Artsdatabanken Rediger på Wikidata

* (sv) *grønt rotfly* hos Dyntaxa Rediger på Wikidata

* (en) *grønt rotfly* hos Fauna Europaea Rediger på Wikidata

* (en) *grønt rotfly* hos NCBI Rediger på Wikidata

* (en) *Kategori:Calamia tridens* – bilder, video eller lyd på Wikimedia Commons Rediger på Wikidata

* (en) *Calamia tridens* – galleri av bilder, video eller lyd på Wikimedia Commons Rediger på Wikidata

* *Calamia tridens* – detaljert informasjon på Wikispecies Rediger på Wikidata
**Sursteik** er et festmåltid som gjerne har blitt servert i konfirmasjon, bryllup, og som et festmåltid i Julen.

Hvor sursteik opprinnelig kommer fra er høyst usikkert. Noen sier Vestlandet, andre er mer spesifikke og sier Rogaland, Jæren, Stavanger, Haugesund, Bergen også videre, men den kan også ha sitt opphav utenfor Norge.

Sursteik er i utgangspunktet en helt vanlig steik av storfe, svin, småfe, elg, hjort, eller reinsdyr. Den kalles sursteik fordi den er syrnet, noe som var en vanlig måte å bevare kjøtt på før kjøleskap og fryseboks ble vanlig. Syrningsprosessen mørner også kjøttet, som derfor ikke trenger å være av beste kvalitet. Steiken kan for eksempel marineres i surmelk, som kulturmelk eller kefirmelk, i 7–10 dager i kjøleskap, før den tørkes av og brunes i smør og løk i jerngryte og deretter trekkes i melk over svak varme til kjernetemperaturen når cirka 70° C. Noen bruker også eddik- og ølmarinade for å syrne steiken, som da blir en god del syrligere på smak. Sjyen som blir etter koking brukt til å lage sausen. Sursteik serveres ofte med poteter, kokte gulrøtter, rosenkål og rørte tyttebær til.

Sursteik nevnes også ofte i forbindelse med nordmannen Jakob Sjølset (1877–1962) fra Øksendal i Møre og Romsdal. Han var to turer i Amerika, men vendte hjem for godt i 1914. Sjølset var kokk i mange brylluper og gravferder i bygda, helt fram til 1950-åra. Han brukte surost (surmelksbrunost) til å syrne kjøttet. Siden denne osten er vanskelig å få tak i nå for tiden, kan man i stedet bruke 5–6 skiver vanlig brunost og ei teskje 7 % eddik.

Referanser
----------

1. 1 2  Kvåle, Øystein (1. desember 2014). «Sursteik er rene selskapsmaten». *www.avisa-st.no*. Arkivert fra originalen 31. juli 2019. Besøkt 31. juli 2019.
2. ↑  «Sursteik - Oppskrift». *Godt.no*. Besøkt 31. juli 2019.
3. ↑  Ingunn Grødem (2021) *Den Jærske sursteik*. Husmorskolen, 2021. Hentet 2022-07-13 fra
4. ↑  *Sursteik*. Norges Bygdekvinnelag, 2020. Hentet 2022-07-13 fra
5. ↑  Ellbjørg Reiten, Birgit Kvadsheim, Solveig Linge Stakkestad, Magnar Fjørtoft, red. (2004). *Den gode smaken* (1. utg.). Møre og Romsdal: Abrakadabra forlag. s. 331. ISBN 9788277800509. CS1-vedlikehold: Flere navn: redaktørliste (link)